Savski most izgra\u0111en je davne 1938. godine\u00a0na stupovima starog\u00a0(Crvenog) mosta. Jo\u0161 od 1981. godine, kada je u promet pu\u0161ten Jadranski most, njime ne prolaze\u00a0motorna vozila ve\u0107 samo pje\u0161aci i biciklisti.\u00a0

Stari most\u00a0\"u\u0161minkan\" je prije ne\u0161to vi\u0161e od dvije godine. Tada je obojena ograda, presvu\u010den je asfalt, a postavljene su i drvene klupe.\u00a0No, na njegovoj dotrajaloj konstrukciji nije bilo zna\u010dajnijih radova.\u00a0

POGLEDAJTE VIDEO:

Stazu za bicikliste iscrtavali su dva puta. Prvi put nije bilo dobro, shvatili su navodno da je na\u00a0krivom mjestu pa su je prebojali sivom bojom i iscrtali nove bijele linije. No, i danas su po danu jasno\u00a0vidljive linije i stare i nove staze pa biciklistima i pje\u0161acima \u010desto nije jasno kuda se trebaju kretati.\u00a0

Rupe u asfaltu nogostupa pojavile su se jo\u0161 prije 20-ak godina, ali nisu ih \"zakrpali\"\u00a0ve\u0107 samo prekrili \u010deli\u010dnim plo\u010dama.

Grad se hvalio novoure\u0111enim mostom

Grad Zagreb se u travnju 2017. hvalio novoure\u0111enim\u00a0Savski mostom:

- Sanacija pje\u0161a\u010dkog mosta obuhvatila je stavljanje novog sloja asfalta na samu kolnu povr\u0161inu, postavljanje, s lijeve i desne strane pje\u0161a\u010dkog nogostupa, klupa za odmor i posuda s cvije\u0107em. Po sredini mosta je biciklisti\u010dka staza, a s lijeve i desne strane pje\u0161a\u010dki hodnik, pisalo je na slu\u017ebenim stranicama Grada.

O najnovijim problemima na mostu poslali smo upit Gradu Zagrebu.